Eutsi!

Eutsi! 2007. urtean Alberto J. Gorritiberearen zuzendaritzapean egindako euskarazko komedia dramatikoa da. Protagonistak Anjel Alkain, Asier Hormaza eta Oihana Maritorena aktoreak dira. Baleuko, Irusoin eta Barton Filmsek ekoitzia, Donostian eta Oiartzualdean grabatu zuten. Azken urte horietan grabatutako hirugarren euskarazko filma izan zen Aupa Etxebeste! eta Kutsidazu bidea, Ixabel filmen ondoren.

90 minutuko iraupena du. Euskaraz grabatua, gaztelaniaz azpititulaturik dago. Estreinatutako asteburuan, Gipuzkoako filmik ikusiena izan zen, baita Hego Euskal Herriko bigarrena ere. Euskarazko elkarrizketak dituen inoizko pelikularik ospetsuenetariko bat izan zena: guztira 26.055 ikusle izan zituen, 125.122,05 €-ko kopurua bilduz. Urte batzuk beranduago, Loreak filmak hartu zuen postu hori.

 Sinopsia 

Kepa (Anjel Alkain) eta Martin (Asier Hormaza), enpresa berdinean lan egiten duten txikitatik lagunak dira. Enpresa honek duela bi urtetik lan-gatazka batean dago murgildurik eta enpresa atzerrira eramango dutela ematen du. Biek arazoa ikuspuntu ezberdinez ikusten dute eta beren adiskidetasuna arriskuan jartzen denean, abentura bererantz abiatzen dira: Beraien lan-kexuak Frantziako Tourreko etapa batera eramatea; Pirinioetako etapa batera. Bidaia, Zuriñe izeneko kazetari atsegin batekin egingo dute (Oihana Maritorena).

 Ezaugarri teknikoak 
ZuzendaritzaAlberto J. Gorritiberea	 	GidoiaUnai Iturriaga eta Alberto J. GorritibereaEkoizleaAsier BilbaoMusikaBingen MendizabalArgazki ZuzendariaJavier AgirreMuntaiaEnara GoikoetxeaMakillajeaEva AlfonsoJantziteriaAtoya ArandigoyenZuzeneko soinuaPablo BuenoSoinu editoreaImanol AlberdiEkoizleak:Irusoin eta BaleukoBabesleakEusko Jaurlaritza, Akitania-Euskadi, ICAA eta ETBBilkina109.020,85 € Base CineIkusle22.957  

 Pertsonaiak 
 Anjel Alkain: Kepa
 Asier Hormaza: Martin
 Oihana Maritorena: Zuriñe
 Nagore Aranburu: Maria
 Kandido Uranga: Xanti
 Jokin Oregi: Iñigo
 Iñaki Rikarte: Xabier
 Zigor Bilbao
 Javi Alaiza

 Erreferentziak 

 Kanpo estekak 
 Eutsi!ren webgune ofiziala

Kategoria:Euskal Herriko filmak
Kategoria:Euskarazko filmak
Kategoria:Umorezko filmak
Kategoria:Euskal Herrian girotutako filmak
Kategoria:Frantzian girotutako filmak